باختر خبر آژانسی نینگ خبر بیریشیچه، هرات ولایتیدهگی ۶٠۴ ییللیک تاریخگه اېگه گوهرشاد بېگم مقبره سی یانیده جایلشگن بېشینچی مناره نینگ مستحکملش ایشی باشلنگن. هرات ده گی تاریخی منارهلر نینگ قولهشی ممکنلیگی حقیدهگی خواطرلرکوچیگندی. هرات ولایتی نینگ مدنیت وخبرلر اداره سی نینگ تاریخی آبده لرنی محافظه قیلیش بۉییچه آمری زلمی صفا نینگ معلوم قیلیشیچه، بېشینچی مناره نی مستحکملش ایشلری آلیب باریلماقده. سابق حکومت دوریده هرات ده گی تاریخی بنالرنی قیته تیکلش اوچون آغا خان بنیادی نینگ فرهنگی جمغرمه سی بیلن بیتم امضالنگن اېدی، بیراق مبلغ یېتیشمسلیگی و تیزیم اۉزگرگنی اوچون قیته تیکلش ایشلری توختهب قالگنی ایتلگندی. محلی مسووللرگه کوره، مناره لرنی قیته تیکلش ایشی آغان جمغرمهسی تامانیدن قیته باشلنگن.
azb_Arab